Knud Olai Brekke

Knud Olai Brekke (født 26. oktober 1855 i Herøy på Sunnmøre, død 13. juni 1938 i Bergen) var en norsk skolemann og filolog.

Brekke ble student i 1872 og cand. philol. i 1879. Siden var han lærer ved Aars og Voss’ skole til 1891, da han ble utnevnt til adjunkt ved Hamar offentlige skole. Fra 1898 til 1927 var han rektor ved Bergen katedralskole.

Brekke forfattet lære- og lesebøker i engelsk, og var fra 1898 medlem av undervisningsrådet. Som filolog skrev han om gammelfransk formlære, og skrev en avhandling «Bidrag til dansk-norskens lydlære» (1881). Han bidro dessuten til tidsskriftet Arkiv for nordisk filologi.

 Referanser 

 Kilder 

Kategori:Norske skoleledere
Kategori:Norske filologer
Kategori:Pedagoger ved Hartvig Nissens skole
Kategori:Personer fra Herøy kommune i Møre og Romsdal
Kategori:Rektorer ved Bergen katedralskole
Kategori:Norske lærere